উন্নত দেশ বিশেষ করে অস্ট্রেলিয়া, কানাডা এবং ইউরোপের অনেক দেশ তাদের প্রাণিসম্পদের মাধ্যমে তাদের অবস্থান উন্নত করে নিয়েছে। যখন দেশে মানুষের সংখ্যা কম ছিল এবং গবাদীপ্রাণির সংখ্যাও কম ছিল। কিন্তু এখন জনসংখ্যা বৃদ্ধির সাথে সাথে বেড়েছে গবাদিপ্রাণির সংখ্যা তবুও বাড়েনি ভেটেরিনারি সার্জনের সংখ্যা। অনেক উপজেলায় দীর্ঘদিন থেকে নেই ভেটেরিনারি সার্জন। ফলে মানসম্পন্ন প্রাণি স্বাস্থ্য সেবা ও পরামর্শ থেকে বঞ্চিত হচ্ছেন সাধারণ মানুষ ও খামারীরা। প্রতিটি উপজেলায় মাত্র একজন ভেটেরিনারি সার্জন দ্বারা সবাইকে সেবা দেওয়া সম্ভব না। তাই দ্রুত অর্গানোগ্রাম বাস্তবায়ন করে প্রাণিসম্পদের উন্নয়নের মাধ্যমে নিরাপদ আমিষের ব্যবস্থা করা খুবই প্রয়োজন।